Diari Oficial de la Generalitat Valenciana


Sumari del DOGV 9393, del 28-07-2022 (2022/7063)

Informació pública de la modificació puntual del Pla de reforma interior de la unitat d'execució número 1 de Massarrojos (expedient 03843-5398-122141-51).
----------------------------------------------------------------------------------------------------------------------------------------------------------

### Dades del document

Número de DOGV
:   9393

Data del DOGV
:   28-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/7063


Organisme emissor
:   Ajuntament de València

Tipus de document
:   Anunci

Informació pública de la modificació puntual del Pla de reforma interior de la unitat d'execució número 1 de Massarrojos (expedient 03797-2056-982049-09). [2022/7063]  
La Junta de Govern Local de l'Ajuntament de València, en la sessió del 15 de juliol de 2022, va adoptar l'acord que, en la seua part dispositiva diu:  
  
«Primer. Iniciar el procés de consultes a les administracions públiques afectades i persones interessades, així com sotmetre-la a informació pública la modificació puntual del Pla de reforma interior de la unitat d'execució número 1 de Massarrojos, instada per la Mercantil CM78, SL, durant un termini de 45 dies, mitjançant els corresponents anuncis en el Diari Oficial de la Generalitat Valenciana, així com posar a disposició del públic la documentació tant en les dependències municipals com en la web municipal.  
  
  
Segon. Sol·licitar informe als següents serveis municipals i administracions públiques afectades:  
- Servei de Mobilitat Sostenible.  
- Servei de Jardineria Sostenible.  
- Servei de Patrimoni Històric i Artístic.  
- Servei de Societat de la Informació. Secció de Població i Territori.  
  
- Servei del Cicle Integral de l'Aigua.  
- Servei de Qualitat i Anàlisi Mig Ambiental, Contaminació Acústica i Platges.  
- OCOVAL, amb la finalitat que done audiència en l'expedient a les entitats subministradores dels serveis públics que pogueren resultar afectats per l'actuació urbanística, i remeta i coordine aquelles aportacions o suggeriments que aquestes realitzen.  
- Servei de Pobles de València-Alcaldia de Massarrojos.  
- Ajuntament de Moncada per a que atorgue conformitat al document elaborat.  
- Direcció General de Cultura i Patrimoni.  
  
Tercer. Notificar el present acord a l'Associació de Veïns Joan XXIII i a l'Associació Massarrojos Sense Trànsit, en qualitat de públic interessat en l'expedient.  
  
Quart. Fer la inserció en la pàgina web municipal (www.valencia.es) de la documentació sotmesa a informació pública; així mateix, aquesta documentació podrà ser examinada en l'Oficina Municipal d'Informació Urbanística situada en la planta baixa de l'edifici municipal de l'antiga Fàbrica de Tabacs, c/ Amadeu de Savoia núm. 11.»  
  
  
I de conformitat amb el que estableix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret Legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 55.2 del text refós de la Llei d'ordenació del territori, urbanisme i paisatge, aprovat pel Decret Legislatiu 1/2021, de 18 de juny, del Consell.  
  
  
València, 21 de juliol de 2022.- El secretari: Manuel Latorre Hernández.